黎道炤

黎道炤 ， 字明中 ， 江西南昌府南昌縣人 。 明朝政治人物 。 萬曆十七年 （ 1589年 ） 己丑科進士 ， 知桐城縣 ， 擢諫垣 ， 歷禮科右給事中 。 明神宗時冊立未定 ， 大臣多阿匼陰陽 ， 上下相持不決 。 道炤每疏即言他事 ， 必爲連類摘發 。 歲甲午有旨 ， 皇長子出閣講學 ， 預令採買金銖等物費三十餘萬 ， 而部臣疏請儀仗侍衛拜賀 ， 禮持不下且責言者 。 道炤嘆曰 ： 此吾死諫日也 。 即草疏約略千餘言 ， 一無避忌 。 疏入 ， 上震怒 ， 株連臺省 ， 各降革有差 。 道炤爲民 。 若二年冊立既定 ， 恩復冠帶 ， 厥後諸羽翼者多召用至大官 。 而道炤已死 ， 光宗遺詔議恤 ， 始贈光祿寺少卿 。 尋用子元寬仕 ， 晉階中憲大夫 ， 崇祀鄉賢 。